Financial Solutions for your Business Success
นำความสำเร็จสู่ธุรกิจด้วยหลักคิดทางการเงิน
ຫຼັກສູດການເຝີກອົບຮົມ “ ແຜນລາຍການເຝີກອົບຮົມ - ການທະນາຄານເພື່ອການລົງທຶນຢ່າງມືອາຊີບລາວ 1 ”ລຸ້ນທີ 3 ຫຼືື Training Programs: “LAO Professional Investment Banking II” ຫຼືເອີ້ນຊື່ຫຍໍ້ວ່າ: Program - La.PIB I ລຸ້ນ 3
ເປັນຫຼັກສູດທີ່ໄດ້ຮັບຄວາມຮ່ວມມື ແລະ ເສີມສ້າງມິດຕະພາບລະຫວ່າງ ຕະຫຼາດຫຼັກຊັບລາວ (Lao Securities Exchange), ຄະນະເສດຖະສາດ ແລະ ບໍລິຫານທຸລະກິດຂອງມະຫາວິທະຍາໄລແຫ່ງຊາດລາວ (National University of Laos) ແລະ ບໍລິສັດ ຫຼັກຊັບເອພີເອັມລາວ ຈໍາກັດ (APMLAO) ເປັນຫຼັກສູດທີ່ເໝາະສົມສໍາລັບ ຜູ້ບໍລິຫານບໍລິສັດ / ຝ່າຍວິເຄາະຫຼັກຊັບ / ຝ່າຍບໍລິຫານການເງິນ / ຝ່າຍກົດໝາຍ / ໜ່ວຍງານພາກລັດ ແລະ ລັດວິສາຫະກິດ / ຜູ້ປະກອບການ / ນັກທຸລະກິດ / ນັກສຶກສາ ແລະ ຜູ້ທີ່ມີຄວາມສົນໃຈຕ່າງໆ
ເຊິ່ງຜູ້ເຂົ້າເຝິກອົບຮົມຈະໄດ້ຮູ້ເຖິງວິທີການລະດົມເງິນທຶນໃນທາງເລືອກຕ່າງໆ ຜ່ານຕະຫຼາດທຶນ ແລະ ການເລືອກໃຊ້ເຄື່ອງມືທາງການເງິນຢ່າງຖືກຕ້ອງ, ບົດບາດໜ້າທີ່ຂອງຕະຫຼາດເງິນ ແລະ ຕະຫຼາດທຶນ, ການລົງທຶນ ແລະ ຜົນຕອບແທນທີ່ໄດ້ຮັບ, ການວິເຄາະຫຼັກຊັບ, ການປະເມີນມູນຄ່າຮຸ້ນ, ຈັນຍາບັນໃນການດຳເນີນທຸລະກິດ, ກົດເກນຕ່າງໆຂອງສຳນັກງານຄະນະກຳມະການຄຸ້ມຄອງຫຼັກຊັບ (ສຄຄຊ) ລວມໄປເຖິງການໄດ້ສຳພັດບັນຍາກາດຕົວຈິງຂອງຕະຫຼາດຫຼັກຊັບແຫ່ງປະເທດໄທ, ບໍລິສັດຫຼັກຊັບ, ບໍລິສັດທີ່ປຶກສາທາງການເງິນ ແລະ ບໍລິສັດຈົດທະບຽນໃນຕະຫຼາດຫຼັກຊັບ ໃນລະຫວ່າງການໄປ Study Tour / Company Visit. ໂດຍຫຼັກສູດຄັ້ງນີ້ຈັດຂື້ນວັນທີ 09-10, 16-17, 23-24, 30-31 ພຶດສະພາ ແລະ 13-14 ມິຖຸນາ 2015 (ສະເພາະວັນເສົາ ແລະ ວັນອາທິດ ລວມຈໍານວນ10ວັນ ບໍ່ລວມວັນໄປທັດສະນະສຶກສາ ແລະ ວັນສອບເສັງ) ໂດຍເລີ່ມຮຽນພາກເຊົ້າ 08:30 – 11:30 ພາກບ່າຍ 13:30 -16:30 ລົງທະບຽນ: 3,000,000 ກີບ/1ທ່ານ ລວມອາຫານທ່ຽງ, Coffee break (ເຊົ້າ ແລະ ບ່າຍ) ແລະ ເສື້ອຍືດ 1 ຕົວ.
ຮູບພາບ 1: ພິທີເປີດຫຼັກສູດ “ແຜນລາຍການເຝິກອົບຮົມ-ການທະນາຄານເພື່ອການລົງທຶນຢ່າງມືອາຊີບລາວ I ລຸ້ນທີ 3 ” ຫຼື “3rd Program – Lao Professional Investment Banking I “ (3rd Program-La.PIB I) ເປັນກຽດພິທີເປີດຫຼັກສູດໂດຍແມ່ນ ທ່ານ ວັນຄຳ ວໍຣະວົງ ຜູ້ອຳນວຍການໃຫຍ່ ຕະຫຼາດຫຼັກຊັບລາວ, ທ່ານ ນາງ ສາຍສະໝອນ ຈັນທະຈັກ ຫົວໜ້າສຳນັກງານຄະນະກຳມະການຄຸ້ມຄອງຫຼັກຊັບ ຮ່ວມໃນພິທີ ພ້ອມກັບຜູ້ເຂົ້າຮ່ວມເຝິກອົບຮົມ ມາຈາກພາກສ່ວນຕ່າງໆ 40 ກວ່າຄົນ ພິທີເປີດ ແລະ ຮຽນແມ່ນໃນວັນທີ 09 ພຶດສະພາ 2015 ຜ່ານມາ.